stanford-oval/wikipedia huggingface dataset:
קית' ואן הורן
סטטיסטיקה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1997/1998 | ניו ג'רזי | 3 | 3 | 25.7 | .448 | .000 | .800 | 3.0 | .3 | .0 | .0 | 12.7 |
| 2001/2002 | ניו ג'רזי | 20 | 20 | 32.2 | .402 | .440 | .714 | 6.7 | 2.1 | .9 | .4 | 13.3 |
| 2002/2003 | פילדלפיה | 12 | 12 | 33.5 | .382 | .438 | .900 | 7.5 | .8 | .8 | .2 | 10.4 |
| 2003/2004 | מילווקי | 5 | 2 | 27.4 | .333 | .364 | .667 | 4.6 | 1.4 | 1.4 | .6 | 8.0 |
| 2004/2005 | דאלאס | 3 | 0 | 11.0 | .467 | .000 | .889 | 2.0 | .3 | .3 | .0 | 7.3 |
| 2005/2006 | דאלאס | 14 | 3 | 12.3 | .339 | .286 | 1.000 | 2.3 | .1 | .0 | .3 | 3.6 |


| קריירה |  | 57 | 40 | 25.7 | .388 | .391 | .795 | 5.1 | 1.1 | .6 | .3 | 9.5 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
קרינה ליחבר

קרינה ליחבר (נולדה ב-11 בדצמבר 1998) היא מתעמלת אמנותית ישראלית. היא חברת נבחרת ישראל בהתעמלות אומנותית, יחד עם אלונה קושבצקי, יקטרינה לבינה, יובל פילו ואידה מיירין. יחד איתן זכתה במדליית כסף באליפות העולם בשנת 2014, במדליית זהב באליפות אירופה בשנת 2016 ובשלוש מדליות במשחקים האירופיים.
קריירה

באליפות העולם ב-2014 שהתקיימה באיזמיר, טורקיה הן זכו במדליית כסף בתרגיל הסרטים עם 16.983 נקודות, במקום החמישי בקרב רב עם 33.766 נקודות ובמקום השישי בתרגיל הכדורים והאלות עם 16.850 נקודות.
באליפות אירופה שהתקיימה באותה שנה הן זכו במדליית כסף בתרגיל הקרב רב עם 34.383 נקודות, וסיימו במקום הרביעי בתרגיל הכדורים והסרטים עם 17.500 נקודות ובמקום השביעי בתרגיל האלות עם 16.383 נקודות.
במשחקים האירופיים שהתקיימו ב-2015 הן זכו ב-3 מדליות, מתוכן שתי מדליות כסף (בקרב רב עם 35.050 נקודות ובתרגיל החישוקים והאלות עם 17.500 נקודות) ובמדליית ארד (בתרגיל הסרט עם 17.100 נקודות).
באליפות העולם באותה השנה שהתקיימה בשטוטגרט שבגרמניה סיימו במקום השישי בקרב רב עם 34.283 נקודות, במקום החמישי בתרגיל הסרטים עם 17.233 נקודות ובמקום השישי בתרגיל החישוקים והאלות עם 17.350 נקודות. בכך הן השיגו את הקריטריון וייצגו את ישראל באולימפיאדת ריו דה ז'ניירו (2016). באולימפיאדה העפילה הנבחרת עם ליחבר לגמר וסיימה בו במקום השישי.
באליפות אירופה, שנערכה בחולון ביוני 2016, זכתה הנבחרת בשלוש מדליות, אחת מכל סוג. זכייה במדליית זהב, בתרגיל החישוקים והאלות בתוצאה של 18.316 נקודות, לפני ספרד (18.233 נקודות) ובולגריה (18.183 נקודות), זכייה במדליית כסף, בתרגיל הסרטים בתוצאה של 18.400 נקודות, אחרי בלארוס (18.516 נקודות) ולפני ספרד (18.133 נקודות) וזכייה במדליית ארד, בתחרות קרב-רב בתוצאה של 36.549 נקודות, אחרי רוסיה (37.408 נקודות) ובלארוס (36.849 נקודות).
קרטלס

| קרטלס> תקופה |
| --- | --- |
סוף פליסטוקן כ-15 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופי עכביש
סוג:: קרטלס
מין:: Cartelles coimbrafilhoi
שם מדעי
 Cartelles

קרטלס (שם מדעי: Cartelles) הוא סוג של קוף קדום ממשפחת קופי העכביש, אשר התקיים באמריקה הדרומית של הפליסטוקן כשהוא חי לפני 15 אלף שנה מזמננו, מעט לפני ההולוקן.
תיאור

המאובנים של הסוג התגלו ב-1992 במערה "Toca da Boa Vista" שבבאהיה בצפון-מזרח ברזיל, לצידם של פרימטים נוספים כמו הפרוטופיתקוס והקאיפורה. הוא תואר למדע ב-2013 בידי החוקרים Halenar ו-Rosenberger כששמו ניתן להוקרת החוקר קאסטור קרטל (Cástor Cartelle), אשר חשף את מאובניו. הסוג הכיל מין יחיד: Cartelles coimbrafilhoi.
קוף זה הגיע למשקל של 24 ק"ג, מה שהופך אותו לאחד מהגדולים שבקופי העולם החדש לצד הפרוטופיתקוס. מבנה השלד שלו מרמז שבניגוד לקרוביו דווקא התקיים רוב זמנו על הקרקע, אך עדיין ידע לטפס על עצים כדי להימלט מטורפים. מבנה השלד המאובן של הקוף דמה מעט לזה של קופי עכביש או המורוקי אך מחקרים על מבנה הגולגולת שלו מרמזת על קרבתו לקופי שאגן וייתכן שהיה אוכל עלים קולני כמוהו, אם כי כבד יותר.
הערות שוליים

↑  Halenar, Lauren B.; Rosenberg, Alfred L. (2013). "A closer look at the "Protopithecus" fossil assemblages: new genus and species from Bahia, Brazil". Journal of Human Evolution. 65 (4): 374–390. doi:10.1016/j.jhevol.2013.07.008. PMID 23972780.
↑  "Supermonkey of the Americas". revistapesquisa.fapesp.br.
ריינהרד זלטן

| --- | --- |

 לידה:  5 באוקטובר 1930 ברסלאו, גרמניה 
 פטירה:  23 באוגוסט 2016 (בגיל 85) פוזנן, רפובליקת פולין 
 שם לידה:  Reinhard Justus Reginald Selten 
 ענף מדעי:  תורת המשחקים
 מקום מגורים:  גרמניה
 מקום לימודים:  אוניברסיטת גתה בפרנקפורט (1961) 
 מנחה לדוקטורט:  Ewald Burger, Wolfgang Franz 
 מוסדות:  האוניברסיטה החופשית של ברלין (1969–1972)  אוניברסיטת גתה בפרנקפורט (1957–1967)  אוניברסיטת בילפלד (1972–1985)  אוניברסיטת בון (1985–2000)  אוניברסיטת קליפורניה בברקלי (1967–1968) 
 תלמידי דוקטורט:  Eric van Damme, Karim Sadrieh, Rosemarie Nagel, Sebastian J. Goerg, Bettina Rockenbach, Benny Moldovanu, Franz J. Weissing, Oliver Kirchkamp 
 פרסים והוקרה:  אות מסדר ההצטיינות במדעים ואמנויות של גרמניה (2006)  עמית החברה האקונומטרית (1973)  פרס נורדריין-וסטפאליה (2000)  פרס נובל לכלכלה (1994)  מסדר ההצטיינות של נורדריין-וסטפאליה (1996) 
 תרומות עיקריות
 משחקים לא-שיתופיים
 
ריינהרד יוסטוס רגינלד זלטן (בגרמנית: Reinhard Justus Reginald Selten;‏ 5 באוקטובר 1930 – 23 באוגוסט 2016) היה כלכלן יהודי-גרמני זוכה פרס נובל לכלכלה.
קורות חיים

זלטן נולד בוורוצלב שבפולין (אז: ברסלאו שבשליטת גרמניה) לאב יהודי, אדולף זלטן, ולאם פרוטסטנטית, קתה לותר. בגיל 14 עזב ריינהרד יחד עם אימו ואחיו את ברסלאו והגיע להסן, שם עבד כנער חווה עד שנת 1946. הוא התחנך כפרוטסטנט.
הוא למד מתמטיקה באוניברסיטת פרנקפורט בשנים 1951–1957. הוא כתב תזה בנושא תורת המשחקים השיתופית בהנחיית אוולד בורגר. בשנת 1961 הוא השלים דוקטורט במתמטיקה.
זלטן הוזמן על ידי אוסקר מורגנשטרן להגיע לאוניברסיטת פרינסטון, ובה פגש את קבוצת המחקר בה היה חבר ישראל אומן. ב-1965 הוזמן להשתתף בסמינר מחקר בירושלים בן שלושה שבועות בו השתתפו חשובי חוקרי תורת המשחקים בעולם באותה עת (17 איש). בעקבות הסמינר נוצר שיתוף פעולה בינו לג'ון הרסני. בהמשך שיתף פעולה עם עמוס פרלמוטר ואבי שמידע בתחומים המשיקים לתורת המשחקים.
זלטן זכה בפרס נובל בכלכלה בשנת 1994 יחד עם ג'ון הרסני וג'ון נאש על עבודתו בפיתוח שיווי משקל תת-משחקי משוכלל.
הוא ידוע גם בזכות עבודתו ברציונליות חסומה וכאחד מהאבות המייסדים של הכלכלה הניסויית.
זלטן היה פרופסור באוניברסיטת בון. בהיותו אספרנטיסט פעיל מאז 1959, היה חבר ומייסד-שותף (1983) של האקדמיה הבין-לאומית למדעים של סן-מרינו.
נישא לאליזבת, שאותה הכיר במסגרת פעילותו בתנועת האספרנטו.
ראו גם

שיווי משקל משוכלל
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
קרחון רמוס

| --- | --- |
אין תמונה חופשית
 מידע כללי
 על שם:  רמוס 
 מיקום:  אזור הברית האנטארקטית 
 קואורדינטות:  68°20′00″S 66°43′00″W﻿ / ﻿68.3333°S 66.7167°W﻿ / -68.3333; -66.7167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון רמוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון רמוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רמוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רמוס
 
קרחון רמוס (באנגלית: Remus Glacier) הוא הקרחון, בחוף המערבי של ארץ גרהאם שבאנטארקטיקה.
אורכו של הקרחון 15 קילומטרים.
הקרחון זורם מהר לופה לכיוון צפון-מערב לאורך המורדות הצפון-מזרחיים של הרי בלקוול, ונשפך אל מפרצון פרובידנס המתחבר אל פיורד נני.
היסטוריה > גילוי ומיפוי הקרחון

הקרחון נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.
הקרחון נסקר בשנית בין השנים 1948–1949 על ידי סקר שטחי חסות איי פוקלנד.
היסטוריה > מקור השם

שמו של הקרחון ניתן לו על ידי סקר שטחי חסות איי פוקלנד.
השם ניתן בעת שניתנו שמם של קרחון רומולוס והר לופה.
השמות מקורם בסיפור מהמיתולוגיה הרומית על רמוס ורומולוס - תאומים שזאבה (בלטינית: "לופה") הניקה אותם - וזאת מאחר שמוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
קרטל מדיין

קרטל הסמים של מדיין היה ארגון פשע קולומביאני שעסק בייצור והפצה של קוקאין מסוף שנות השבעים ועד לאמצע שנות התשעים. בשיא פעילותו בשנות השמונים שלט הארגון על קרוב ל 80% מצריכת הקוקאין בארצות הברית ועל למעלה מ-50% מהצריכה העולמית וגרף רווח יומי המוערך בלמעלה מ-60 מיליון דולר (למעלה מ-20 מיליארד דולר ברווח שנתי) - מה שהופך אותו לארגון הפשע הרווחי ביותר אי פעם. הארגון הוקם ופעל בעיר מדיין (Medellin) בצפון מערב קולומביה על ידי ברוני סמים מקומיים שכונו "נרקוס" (Narcos) אשר עמדו בראש ארגוני סמים עצמאיים ושילבו את פעילותם כדי להשיג שליטה מוחלטת ומחיר מקסימלי בשוק הקוקאין. כדי להשיג שליטה זו פעל הקרטל באכזריות ואלימות יוצאת דופן וחסרת הבחנה מול ארגונים מתחרים ומול הרשויות תוך ביצוע מעשי רצח ופיגועים המוניים שזכו לכינוי "נרקו-טרור" וגרמו למותם של למעלה ממאה אלף איש ביניהם שופטים, פוליטיקאים (כולל מועמדים לנשיאות), שוטרים רבים ואזרחים חפים מפשע. בשנים אלו הפכה מדיין לעיר האלימה ביותר בעולם וכונתה "בירת הרצח של העולם" כאשר מדי יום נרצחים בה עשרות אנשים כדבר שבשגרה, ונשלטה בפועל על ידי כנופיות הקרטל.
פבלו אסקובר

השותף הבולט והדומיננטי אשר נחשב גם למנהיג הקרטל ול"מנוע" מאחורי צמיחתו חסרת התקדים היה פבלו אסקובר. בשיאו נחשב אסקובר לאיש השביעי בעושרו בעולם עם הון (נזיל) המוערך בכ-30 מיליארד דולר, מה שהופך אותו לפושע העשיר ביותר אי פעם. בתחילת שנות התשעים החלו הרשויות בקולומביה תוך תמיכה ומעורבות משמעותית של ארצות הברית שראתה בקרטל סכנה לביטחונה הלאומי - להפעיל לחץ על בכירי הקרטל, כאשר חלקם חוסלו, נעצרו או הוסגרו לארצות הברית. בשנת 1991 הגיע אסקובר להסכם עם ממשלת קולומביה כי ירצה עונש מאסר בן 5 שנים על סחר בסמים בכלא פרטי שתוכנן ונבנה רק עבורו, ובתמורה יימחקו לו שאר העבירות ותבוטל בחקיקה הסגרת סוחרי סמים לארצות הברית. ממשלת קולומביה העדיפה את ההסכם המשפיל (מבחינתה) בתמורה לשקט יחסי מפעולות הרצח והטרור ואסקובר מצידו המשיך לנהל את פעילות הקרטל מהכלא ללא סכנת הסגרה. בשנת 1992 נמלט אסקובר מהכלא לאחר שרצח שם שניים משותפיו והממשלה החלה לנהל אחריו מצוד על ידי יחידת עילית של משטרת קולומביה בשם יחידת החיפוש - Search Bloc - שפעלה בגיבוי מודיעיני וטכנולוגי אמריקני. במקביל החלה נגד הקרטל גם התקוממות אלימה של ארגוני פשע מתחרים ואויבים אחרים של אסקובר ש"הריחו" את נפילתו הקרובה ופעלו כדי להאיץ אותה על ידי חיסול שיטתי של מעגלי המקורבים אליו. בדצמבר 1993 אותר אסקובר בשכונה במדיין וחוסל על ידי יחידת החיפוש. לאחר מותו קרס הקרטל ושוק הקוקאין בקולומביה עבר לשליטתם של הקרטל המתחרה בעיר קאלי בדרום המדינה ושל מחתרת הגרילה המרקסיסטית FARC שמימנה את פעולות הטרור שלה על ידי סחר בסמים.
קשרים נוספים

סדרת הדרמה האמריקאית נרקוס של נטפליקס מתארת את עלייתו ונפילתו של הקרטל תוך מעקב אחר סיפור חייו של אסקובר המשולב בסיפורם (האמיתי) של שני סוכני הרשות האמריקאית לאכיפה בסמים (DEA) המסייעים ליחידת החיפוש של משטרת קולומביה לאתר אותו.
הספר סכנה ברורה ומיידית של טום קלנסי והסרט שהופק על פיו מתארים בעלילה בדיונית אך מבוססת חלקית על עובדות ודמויות אמיתיות - את המעורבות האמריקאית החשאית של סוכנות הביון המרכזית (CIA) במלחמה בקרטל תוך שיתופי פעולה בלתי חוקיים לכאורה בהם נקטו האמריקאים במטרה להפיל את הקרטל. שמו של ברון הסמים המתואר בספר הוא "ארנסטו אסקובדו".
הקצין הישראלי יאיר קליין הואשם בשנת 1989 על ידי הרשויות בקולומביה כי אימן ארגונים מיליטנטים קיצוניים וכן "יחידות חיסול" של ארגוני סמים ביניהם כאלה הקשורים לקרטל מדיין. קליין נעצר ברוסיה אך כפר בהאשמות ולמרות צו הסגרה לא הוסגר לבסוף לקולומביה, חזר לארץ ועונש המאסר נגדו פקע עקב התיישנות.
קרחון רמזי

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  84°24′00″S 179°19′59″E﻿ / ﻿84.4°S 179.333°E﻿ / -84.4; 179.333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רמזי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רמזי
 
קרחון רמזי (באנגלית: Ramsey Glacier) הוא קרחון בהרי בוש, בהרי המלכה מוד, באזור חוף דופק שבאנטארקטיקה.
אורכו של הקרחון 83 קילומטרים.
מוצאו של הקרחון בהרי בוש, שבסמוך לקצה של רמת הקוטב, בקו רוחב 85°00' S.
הקרחון זורם לכיוון צפון ונשפך אל מדף הקרח רוס, ממזרח לפסגת דן הארטוג.
שיא גובהו של הקרחון 537 מטרים מעל פני הים.
היסטוריה > גילוי ומיפוי הקרחון

הקרחון התגלה מהאוויר על ידי השירות האנטארקטי של ארצות הברית, בטיסה C, שנערכה בין ה-29 בפברואר ועד ה-1 במרץ 1940.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים, בהתבסס על המלצתו של אדמירל אחורי ריצ'רד בירד.
הקרחון נקרא על שמו של אדמירל דוויט קלינטון רמזי (DeWitt Clinton Ramsey), מצי ארצות הברית, שהיה באותה עת המשנה למפקד פעולות הצי (Vice Chief of Naval Operations) במהלך מבצע קפיצה לגובה של צי ארצות הברית, שנערך בעונת המחקר (הקיץ האנטארקטי) 1946 – 1947.
לקריאה נוספת

• Gunter Faure, Teresa M. Mensing, , P 166
קרטל הדור החדש של חליסקו

דגל הארגון
קרטל הדור החדש של חליסקו (בספרדית: Cártel de Jalisco Nueva Generación, "קרטל דה חליסקו נואבה חנרסיון") או בראשי תיבות CJNG, הוא סינדיקט פשע מקסיקני שבסיסו בחליסקו ובראשו עומד נמסיו אוסגרה סרוונטס המכונה "אל מנצ'ו". הקרטל ידוע בשימוש באלימות קיצונית על מנת לקדם את יחסי הציבור שלו. אף על פי שהקרטל עוסק בפעילויות פליליות אחרות, מפיק הארגון את רוב רווחיו מסחר בסמים (בעיקר קוקאין ומתאמפטמין). הקרטל ידוע באכזריותו ובנטייתו לקניבליזם, ונצפו תיעודים בהם נראים חברי הקרטל מעודדים "חיילים" חדשים לאכול את גופות יריביהם כחלק מההכשרה שלהם. כמו כן, ידוע הקרטל בגישתו לאמצעי לחימה מתקדמים וביניהם כטב"מים ומטולי נ"ט כדי לתקוף את אויביהם.
קרטל CJNG החל את דרכו ב-2009 לאחר שהתפצל מקרטל מילניו ומקרטל "לה רסיסטנסיה" ("ההתנגדות"). עד מהרה, הביס הקרטל את "לה רסיסטנסיה" והשתלט על רשתות ההברחה של "מילניו". תוך שישה חודשים, הרחיב הקרטל את רשת הפעילות שלו מחוף לחוף, ובכך הפך לארגון הפשע בעל יכולת הפעולה הגדולה ביותר, נכון ל-2012. הופעת הקרטל גררה עימה עלייה במקרי רצח, חטיפות וגילויים של קברי אחים במחוז חליסקו. נכון ל-2018, משערים כי ל-CJNG יש יותר מ-100 מעבדות לייצור מתאמפטמין ברחבי מקסיקו. בהתבסס על ערכם הממוצע של הסמים ברחוב, היקף הסחר עשוי להגיע לסכום של למעלה מ-8 מיליארד דולר עבור קוקאין ו-4.6 מיליארד דולר עבור קריסטל מת' מדי שנה. ה-CJNG נאבק נגד קרטל נואבה פלאזה על השליטה בגוודלחרה; נגד קרטל "לה יוניון טפיטו" על מקסיקו סיטי ;נגד ארגוני הפשע Los Viagras ו-La Familia Michoacana על השליטה במדינות מיצ'ואקאן וגררו; נגד לוס סטאס על השליטה במדינות וראקרוס ופואבלה; נגד קרטל דל נורסטה בזאקטקס; נגד קרטל סינלואה בבאחה קליפורניה, סונורה, סיודד חוארז, זקטקס וצ'יאפס; וכן נגד קרטל סנטה רוזה דה לימה בגואנחואטו. הם נמצאים בברית עם קרטל המפרץ בזקטקס ו-La Línea בחוארז.
קרטל CJNG נחשב על ידי ממשלת מקסיקו כאחד מקרטלי הסמים המסוכנים במדינה וכקרטל השני החזק ביותר אחרי קרטל סינלואה. CJNG נחשב לקרטל בעל אופי צבאי, ונחשב לאלים ומסוכן יותר מכל ארגון פשע אחר. הקרטל מפעיל יחידות מיוחדות המתמחות בשיטות לוחמה מגוונות. מסלול ההכשרה שמספק הקרטל עבור מתנקשים ("sicarios") נחשב לתובעני ומקצועי ביותר. כיום הקרטל ידוע במלחמתו נגד אויביו המושבעים, קרטל ה"לוס סטאס" וקרטל "האבירים הטמפלרים".
המאבק ב-CJNG נחשב לקשה עקב השחיתות הפושה במנגנוני המשטרה. תנאי ההעסקה של שוטרים חדשים נחשבים לגרועים, ורבות מהקהילות הקטנות שבמקסיקו מעדיפות לשמור בעצמן על החוק והסדר. במקומות רבים, הקהילות המקומיות בוחרות לקחת את החוק לידיים ולהתארגן בעצמן במסגרות חמושות כנגד שליטת הקרטלים והממשלה, בהצלחה מסוימת, למרות שהממשלה ביקשה מהן להניח את הנשק. בשנת 2019, חבר הקונגרס האמריקני צ'יפ רוי הציע הצעת חוק שתכריז על קרטל CJNG וקרטלי סמים מקסיקניים אחרים כארגוני טרור זרים. נשיא ארצות הברית דונלד טראמפ הביע עניין בהכרזה על קרטלי סמים כארגוני טרור, אך עצר את התוכניות לבקשת נשיא מקסיקו אנדרס מנואל לופז אוברדור. בין 2018 ל-2020, דווח כי הקרטל עסק ב-298 מעשי אלימות הקשורים לכנופיות, יותר מכל קרטל אחר. ב-2020, פקידים אמריקאים ראו ב-CJNG את "איום הסמים הפלילי הגדול ביותר" ונציב הביטחון לשעבר של מקסיקו כינה אותו "האיום הדחוף ביותר על הביטחון הלאומי של מקסיקו".
הקרטל נקשר בפרשיית רצח העבריינים הישראליים בן סוטחי ואלון אזולאי, שנורו למוות במקסיקו סיטי בידי מתנקשת השייכת לארגון לאחר שעל פי החשד פיתתה אותם להגיע למקום ולחתום עימם על עסקת נשק.
קרחון ריטייה

| --- | --- |

מפת האי סמית'. קרחון ריטייה מצוי   במרכז הרביע הראשון מימין   בשורה העליונה של רביעי המפה.
 מידע כללי
 קואורדינטות:  62°55′15″S 62°22′30″W﻿ / ﻿62.92083333°S 62.375°W﻿ / -62.92083333; -62.375
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון ריטייה(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון ריטייה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ריטייה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ריטייה
 
קרחון ריטייה (באנגלית: Ritya Glacier; בבולגרית: ледник Ритя) הוא קרחון באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 1.8 קילומטרים. רוחבו של הקרחון 1.4 קילומטרים. הקרחון תלול ביותר.
הקרחון מנקז את המדרונות הדרום-מזרחיים של רכס אימאון.
הקרחון ממוקם צפונית-מזרחית לקרחון נוסיי; דרומית-מזרחית לקרחון קונגור; ומדרום לקרחון סאפארבו.
הקרחון זורם לכיוון דרום-מזרח החל מהר כריסטי ונשפך למפרצון לינבו, הנפתח אל מצר בויד.
היסטוריה > גילוי ומיפוי הקרחון

הקרחון מופה לראשונה על ידי סוקרים בולגריים בשנת 2009 ובשנת 2017.
היסטוריה > מקור השם

הקרחון נקרא על שם הכפר ריטייה שבצפון בולגריה.
לקריאה נוספת

הגאזט האנטארקטי הבולגרי (בבולגרית)
קידוח ימי

תחנת קדיחה בחופי סנטה ברברה
קידוח ימי הוא תהליך מכני של יצירת חלל עמוק בשכבות תת-הקרקע של הים. לרוב מתבצעים הקידוחים על מנת לאתר מרבצי גז טבעי ונפט פוסילי (מאובן) בעומק תת-הקרקע, ומיועדים להפקת אנרגיה. המרבצים נוצרים כתוצאה מצמחים ובעלי חיים שנרקבו בשכבות תת-הקרקע במשך עשרות ומאות מיליוני שנים. החומר האורגני נצבר תוך שהוא מכוסה בשכבות. תהליכי חום ולחץ לאורך מיליוני השנים הופכים את מצבור החומר האורגני לחומר דלק נוזלי (נפט), גז (גז טבעי) ומוצק (פצלי שמן).
הקידוח בשטח הים מתבצע באמצעות אסדת קידוח ייעודית. מרבצי הנפט והגז מאותרים באמצעות ציוד מיוחד שמצוי באסדות. הקידוחים עשויים להגיע לעומק של מספר קילומטרים ובזוויות שונות על מנת לקבל גישה פיזית אל מרבצי הגז או הנפט ולהשמישם כבאר פרודוקטיבית. עם מציאת באר נפט רווחית מותקנת אסדת קידוח עמידה תוך בניית יסודות פלדה ובטון או באמצעות כבלי מתכת. תפוקת השימוש בבאר נפט ממוצעת תלויה באיכות ובכמות החומר האורגני. אורך חיי באר נמשך כ-10–20 שנים בממוצע (עד להתרוקנותה).
הסיכון לים

תהליך הקידוח בים נחשב לפעולה מכנית עוצמתית בעלת סיכונים תפעוליים רבים ובעלי השלכות סביבתיות וכלכליות רבות. תקלה בתהליך הקידוח תגרום לזיהום חופים נרחב למשך תקופה ארוכה, לפגיעה קשה ולמותם של החי והצומח הימי. פגיעה אקולוגית מסוג זה תגרום להפחתת מספר המינים, לירידה בכמות הפרטים ולירידה באופן פיזורם. בין המינים הנפגעים דגים, ציפורים, צבים ויונקים ימיים אחרים. זיהום קיצוני הפוגע באיכות המים, בקרקע ובמשקעי החול יביא לפגיעה כוללת בחי ובצמחיה הימית. עקב כך, עלולים להיווצר פגיעה במקורות המזון בבתי הגידול הימיים ואובדן החי והצומח. שינויים בתנאי הסביבה ושינויים במקורות המזון עלולים לגרום לאורגניזמים שונים להימנע מאזורים מסוימים, ששימשו עבורם בעבר כבתי גידול או כנתיבי נדידה.
בחיפוש והפקת גז ונפט מצויים פליטות וגורמי זיהום נפוצים. במסגרת הפעילות התפעולית והתהליכית מתקיימות השלכות פסולת קידוח (Cuttings) ובוץ קידוח לים, הזרמה לים של ביוב, מי שיפוליים לאחר טיפול (נוזלי מכונות וסביבתן), רכז התפלה, מי קירור, פסולת ביתית וחומרים מסוכנים באסדה. כך למשל, במקרה של זיהום ים בשמן ידלוף חומר הידרוקרבון לסביבה הימית. לחלופין עלולה להתרחש תקלה חמורה בבסיס הקידוח (BOP), התנגשות של כלי שיט באסדה, חבלה וכדומה.
השלכות חברתיות כלכליות

ההשפעה הכלכלית של הפגיעה בסביבה ובמערכות האקולוגיות החופיות כוללת אובדן אפשרות לפעילות עסקית כגון, התפלה, דייג, נופש ותיירות ופעילויות ספורט. זיהום הים והנזקים שנגרמים בגינו, מנוגדים להסכמים בינלאומיים רבים שישראל התחייבה עליהם (הסכם מדינות הים התיכון שנחתם באמנת ברצלונה, והארגון לשיתוף פעולה ולפיתוח כלכלי OECD) ועלול להביא לידי השלכות דיפלומטיות ובינלאומיות שליליות.
המשמעויות הכלכליות של אסון סביבתי מסוג זה נרחבות וכבדות משקל בסדרי גודל חסרי תקדים מבחינה ישראלית. בנוסף לפגיעה הממושכת בסביבה הימית וההשלכות השליליות על כל המערכת האקולוגית, תקלה בקידוח הימי (העדר יכולת התמודדות כלכלית לשקם ולשפות את הניזוקים מצד החברה הקודחת) יסחוף את כל המשק למשבר כלכלי עמוק. הנזקים יבואו לידי ביטוי בתחומי הבאים:
בריאות הציבור – זיהום הים עלול לגרום לתחלואה, הוצאות רפואיות גדולות, אובדן ימי עבודה במשק ולאובדן שכר. במקביל, הזיהום גורם להפסדים כלכליים ליצרני המזון שמקורו בים בעקבות הירידה בצריכה ומהפגיעה בתדמית המוצרים.
אובדן רווחה – זיהום הים פוגעה בהנאה משימוש הפנאי בחוף הים. חוף מזוהם מרחיק את הציבור ומאלץ אותו לבחור בחוף חלופי. עובדה הגורמת לעלויות נסיעה גבוהות, לאובדן זמן או לבחירה בפעילות אחרת מהנה פחות. העלות הכלכלית הכוללת מתחשבת גם באובדן האפשרויות שניצבות בפני הציבור כחלק מעלות זו. גם הידיעה כי החוף סבל בעבר מפגיעה סביבתית מפחיתה את ההנאה שבשימוש בו.
אובדן עסקי ופיננסי – עסקים המצויים בקרבת החוף ונשענים באופן מרכזי על מבקרי החוף כלקוחות סובלים מנזק פיננסי עקב זיהום החוף ועקב סגירתו לרחצה. עסקים אלו כוללים מסעדות, קיוסקים, דוכני מכירה, מלונות, חניוני רכב וחנויות. בנוסף, יש לקחת בחשבון את השפעת המכפיל העסקי (ספקי המזון למסעדות בחוף, שירותי הובלה, שמירה, ניקיון, חברות כוח אדם, פרסום וכדומה) על הכלכלה. זיהום ים של חופים גורר פגיעה במוניטין החוף והאזור כולו. הפגיעה המתמשכת במימי הים גוררת במקרים רבים לירידת ערך הנדל"ן באזור ולאובדן הכנסות ממיסים לרשויות המקומיות ולמדינה.
היבטים ביטוחיים – אסון סביבתי המתרחש בים יחייב את גורם הנזק בעלויות ניקוי ושיקום עצומות. גובה ההשקעה הנדרשת היא זעומה לעומת התנובה הצפויה מקידוחים אלו. בישראל כל חברות הגז והדלק הם חברות ציבוריות הנסחרות בבורסה. אסון סביבתי ואקולוגי בים יחייב את החברות לשלם את עלות השיקום ויגרום להן להפסדים ניכרים בשוק ההון, אך לא רק בעלי החברה והמניות ישלמו. אף על פי שלא כל כספי שוק ההון מושקעים ישירות במניות אנרגיה, גל ההדף של אסון סביבתי בים יכה גלים בשוק ההון הישראלי כולו (הריכוזי גם כך) ויביא להפסדים עצומים לקרנות הפנסיה ולפגיעה ישירה בתשלומי הפנסיה. חשיפה של חברות הגז לסיכונים סביבתיים ימיים חושפת לסיכון גם את פנסיית הציבור כולו המחויב בחוק לחסכון פנסיוני.
תאונות וזיהומי ים מפורסמים

אסון הנפט של אקסון ואלדז היה אסון אקולוגי, שנגרם מדליפת נפט גולמי ממכלית הנפט אקסון ואלדז. התקרית אירעה ב-24 במרץ 1989 במפרץ הנסיך ויליאם שבדרום אלסקה. האסון נחשב לאחד האירועים הימיים הסביבתיים החמורים בהיסטוריה. מיקומו המרוחק של המפרץ ובעיות הנגישות אליו הקשו על תוכניות ופעולות התגובה של הממשלה והתעשייה. ההערכה הרשמית היא שבעקבות התבקעות המכלית ובמהלך האסון נשפכו לים כ-257 אלף חביות נפט גולמי. סערה שפרצה במפרץ שלושה ימים לאחר פגיעת המכלית בשונית העבירה כמויות גדולות של נפט לרבים מהחופים הסלעיים בשרשרת האיים בסביבה וגרמה לזיהומם ולפגיעה אקולוגית חמורה באזור שהיה בית גידול למינים רבים של בעלי חיים. תוצאות ארוכות טווח של האסון בואו לידי ביטוי באובדן תועלות כלכליות וערכיות ציבוריות (דיג, תיירות, פנאי וכדומה). אסון אקסון ואלדז עדיין גובה מחיר גם 20 שנה אחרי ובינתיים עומד על 7 מיליארד דולר.
מקרה התלקחות ודליפת דלקים החמור ביותר בהיסטוריה של ארצות הברית (פי 20 מאסון אקסון ואלדז) הוא זה שהתרחש על אסדת קידוח Deepwater Horizon במפרץ מקסיקו במסגרתו שקע פרויקט הקידוח במימי המפרץ. בעקבות האסון דלפו לים כמויות חסרות תקדים של נפט גולמי, ונפגעו ונהרגו עשרות בני אדם. עלות האסון נאמדה בכ-40 מיליארד דולר והוא נחשב לאסון הסביבתי הגדול ביותר בהיסטוריה תוך גרימת נזק אדיר לים ולסביבה החופית במפרץ. דליפת הנפט החלה כתוצאה מהתפרצות באר נפט תת-מימית ב-20 באפריל 2010 וגרמה לדליפתם של 780,000 מטרים מעוקבים של נפט (4.9 מיליון חביות או 210 מיליון גלונים) בשטח מוערך שבין 6,500 ל-180 אלף קמ"ר. ההתפרצות יצרה פיצוץ קטלני על גבי אסדת קידוח הנפט Deepwater Horizon אשר ממוקמת בשדה הנפט התת-ימי Macondo Prospect, כ-64 ק"מ דרומית לחופי לואיזיאנה. במהלך הפיצוץ נהרגו 11 מהקודחים ונפצעו 17 קודחים נוספים.
קידוחי ים בישראל

תחום קידוחי הנפט והגז מוסדר בישראל מכוח חוק הנפט משנת 1952, והוא אינו מתייחס לקידוחי ים באופן ספציפי מפאת התקופה בה נחקק ואינו התעדכן באופן רלוונטי עד עתה לגבי תחום הקידוח הימי[דרוש מקור].